Татарстанда бер хатын ике айлык сабыен спирт эчертеп үтергән

	Татарстанда 29 яшьлек хатын ике айлык баласын үз куллары белән үтергән. Ул аның ризыгына спирт сала торган булган. Бу хәл Алексеевский районында Ялкын авылында була.	 Тикшерү версиясе буенча, Римма Черчесова агымдагы елның июленнән сентябренә чаклы баланың ризыгына спиртлы сыеклык өстәп килгән. 26 сентябрьдә бала баш мие һәм үпкәләренә зыян килү сәбәпле үлгән. Диагнозы – этил спирты белән көчле агулану. Соңрак ханым баланы тынычландыру өчен шулай эшләвен әйтә. Хәзерге вакытта ул сак астына алынган. Тикшерү бара, дип яза prokazan.ru. 
	---	
Матбугат.ру

	№ --- | 27.10.2016	


